open-index/open-wikipedia-markdown huggingface dataset:
Chrysler Newport

**Chrysler Newport** buvo didelės klasės automobilis, kurį gamino Chrysler. Newport vardas pirmą kartą buvo panaudotas 1940 metais parodoje pristatytam automobiliui, kurių buvo pagaminta tik penki.

## 1940–1941
Pirmasis Newport automobilis vadinosi **Chrysler Newport Phaeton**. Automobiliai buvo gaminami tarp 1940 ir 1941 metų, iš viso buvo pagaminti penki automobiliai. Newport Phaeton buvo rodsteris naudojęs I8 variklį ir 3-pavarų mechaninę transmisiją. Automobilis buvo gaminamas Chrysler New Yorker modelio pagrindu. Automobilio dizainą kūrė Ralph Roberts. Tarp Newport Phaeton automobilių savininkų buvo ir tų laikų garsenybių, tokį automobilį turėjo aktorė Lana Turner, bei pats Walter P. Chrysler, kuris naudojo jį kaip kasdienį automobilį.

## 5-Dešimtmetis
Newport automobiliai vėl pasirodė prekyboje 5-dešimtmečio pabaigoje. Newport nebuvo atskiru modeliu, o buvo tuo metu Chrysler markės gaminamų Chrysler Windsor, Chrysler Saratoga ir Chrysler New Yorker automobilių 2-durų hardtopo versija.

## 1961–1964
Newport dar kartą pasirodė prekyboje 1961 metais. Šį kartą kaip atskiras didelės klasės modelis, kuris tuo metu kainavo 2 964 $. Newport buvo sukurtas, kad užpildytų kainų skirtumą tarp Chrysler ir Dodge markių, po to kai buvo panaikinta DeSoto markė.

Newport buvo parduodamas kaip 2-durų kabrioletas, 2-durų hardtopas, 4-durų sedanas, 4-durų hardtopas ir 4-durų universalas. Automobilio baziniu varikliu buvo 361 in³ V8 variklis, turintis 265 AG, nors daugiausiai jų naudojo 305 AG turintį 383 in³ V8 variklį.

Newport kartu su New Yorker ir Chrysler 300 buvo atnaujinti 1963 metams, tačiau senojo dizaino modeliai buvo gaminami ir 1964 metais.

## 1965–1978
1965 metais Newport buvo atnaujintas ant perkeltas ant naujos Chrysler C platformos. Newport universalas buvo pervadintas į Chrysler Town and Country. Automobilis dar kartą buvo atnaujintas 1969 metais. 1971 metais buvo panaikintas Newport kabrioletas. 1978 metais kartu su Chrysler New Yorker automobiliu baigėsi C platformos gamyba. 1978 metų Newport modelis buvo paskutinis amerikietiškas automobilis siūlęs tikrus 2-durų ir 4-durų hartopus.

## 1979–1981
Naujas, mažesnis Newport modelis prekyboje pasirodė 1979 metais ant naujos Chrysler R platformos, tačiau automobilis kaip ir platforma gyvavo labai trumpai. Automobilio gamyba buvo sustabdyta 1981 metais. Chrysler pradėjo labiau orientuotis prie priekiniai ratais varomų automobilių. 1983 metais Newport pakeitė naujas Chrysler Fifth Avenue modelis.
Chrysler automobilių sąrašas

Sąrašas automobilių, kuriuos gamino Chrysler

## Gaminti automobiliai
* Chrysler 160/180/2 Litre/Centura
* Chrysler 300 (1955–1965)
* Chrysler 300M (1999–2004)
* Chrysler 300 (1962–1971, 1979, 2005–dabar)
* Chrysler Airflow (1934–1937)
* Chrysler Airstream (1935–1937)
* Chrysler Aspen (2007–dabar)
* Chrysler Avenger (1976–1978, pedarytas Hillman Avenger)
* Chrysler Cirrus (1995–2000)
* Chrysler Concorde (1993–2004)
* Chrysler Conquest (1987–1989, perdarytas Mitsubishi Starion)
* Chrysler Cordoba (1975–1983)
* Chrysler Crossfire (2004–2006)
* Chrysler Daytona (1984–1993, Kanadoje)
* Chrysler Dynasty (1988–1993, Kanadoje)
* Chrysler Fifth Avenue (1984–1989)
* Chrysler Horizon (1977–1979, Europoje)
* Chrysler Imperial (1926–1954, 1990–1993)
* Chrysler Imperial Parade Phaeton (1952, pagaminti tik 3 automobiliai)
* Chrysler Intrepid (1993–2004, Kanadoje)
* Chrysler Laser (1984–1986)
* Chrysler LeBaron (1977–1995)
* Chrysler LHS (1994–1997, 1999–2001)
* Chrysler Newport (1941, 1961–1981)
* Chrysler Neon (1995–2005, tarptautinė Dodge Neon versija)
* Chrysler New Yorker (1939–1996)
* Chrysler New Yorker Fifth Avenue (1983, 1990–1993)
* Chrysler Pacifica (2004–dabar)
* Chrysler Prowler (2001–2002)
* Chrysler PT Cruiser (2001–dabar)
* Chrysler Royal (1937–1942, 1946–1950)
* Chrysler Saratoga (1939–1953, 1957–1960; 1961-1966 kaip Chrysler 300 Kanadietiška versija; 1989–1994, Europoje)
* Chrysler Sebring (1995–dabar)
* Chrysler Sigma (Perdarytas Mitsubishi Galant, Australijoje)
* Chrysler Stratus (1995–2000, Kanadoje ir Europoje)
* Chrysler TC by Maserati (1989–1991)
* Chrysler Town and Country (1941–1950, 1965–1988, 1990–dabar)
* Chrysler Turbine Car
* Chrysler Valiant (Australijoje, Naujojoje Zelandijoje ir Pietų Afrikoje)
* Chrysler Vision (1993–1997, Europoje)
* Chrysler Voyager (2000–2003; 1988–dabar, Europoje)
* Chrysler Windsor (1940–1961; 1962-1966 kaip kanadietiškas Newport vaersija)

## Koncepciniai modeliai
* Chrysler Falcon (1955)
* Chrysler Norseman (1956) (Prarasta kai nuskendo *[[SS Andrea Doria|Andrea Doria]]* 1956 metais)
* Chrysler Atlantic (1995)
* Chrysler Phaeton (1997)
* Chrysler Chronos (1998)
* Chrysler Java (1999)
* Chrysler Pronto Cruizer (1999)
* Chrysler Citadel (2000)
* Chrysler California Cruiser (2002)
* Chrysler Airflite (2003)
* Chrysler ME Four-Twelve (2004)
* Chrysler Akino (2005)
* Chrysler Firepower (2005)
* Chrysler Imperial koncepcija (2006)
Dragan Šakota

**Draganas Šakota** (g. 1952 m. birželio 16 d. Belgrade) – Serbijos krepšinio treneris.

## Karjera

* 1983–1988: Belgrado IMT (Jugoslavija) vyr. treneris
* 1988–1989: Zadaro „KK Zadar“ (Jugoslavija) vyr. treneris
* 1989–1990: Zagrebo „Cibona“ (Jugoslavija) vyr. treneris
* 1990–1991: Salonikų PAOK (Graikija) vyr. treneris
* 1992–1993: Patrų „Apollon“ (Graikija) vyr. treneris
* 1993–1995: Salonikų „Iraklis“ (Graikija) vyr. treneris
* 1995–1997: Atėnų „Peristeri“ (Graikija) vyr. treneris
* 1998–2000: Salonikų „Iraklis“ (Graikija) vyr. treneris
* 2000–2001: Salonikų „Aris“ (Graikija) vyr. treneris
* 2001–2003: Atėnų AEK (Graikija) vyr. treneris
* 2003–2004: Pirėjo „Olympiacos“ (Graikija) vyr. treneris
* nuo 2006 m.: Belgrado „Crvena Zvezda“ (Serbija) vyr. treneris
* 2006: Serbijos ir Juodkalnijos vyrų krepšinio rinktinės vyr. treneris
* 2006–2007: Serbijos vyrų krepšinio rinktinės vyr. treneris

## Pasiekimai

* 1989 m. Balkanų žaidynių nugalėtojas
* 1991 m. R. Saportos taurės laimėtojas
* 2001 m. Graikijos čempionas
Goldšmito klasifikacija

**Goldšmito klasifikacija** – geocheminė cheminių elementų klasifikacija pagal jų sutinkamumą gamtoje. Šią klasifikaciją pasiūlė Viktoras Goldšmitas, kuris elementus suskirstė į:

* Atmofilinius,
* Siderofilinius,
* Litofilinius,
* Chalkofilinius

## Atmofiliniai elementai

H, N, Inertinės dujos

## Chalkofiliniai elementai

Ag, As, Bi, Cd, Cu, Ga, Hg, In, Pb, S, Sb, Se, Te, Tl, Zn

## Litofiliniai elementai

Al, B, Ba, Be, Br, Ca, Cl, Cr, Cs, F, I, Hf, K, Li, Mg, Mn, Na, Nb, O, Rb, Sc, Si, Sr, Ta, Th, Ti, U, V, Y, Zr, W, Lantanoidai

## Siderofiliniai elementai

Au, C, Co, Fe, Ge, Ir, Mo, Ni, Os, P, Pd, Pt, Re, Rh, Ru, Sn

Kai kurie elementai priklauso kelioms grupės. Čia nurodyta vyraujanti priklausomybė
Kabrioletas

**Kabrioletas** – automobilio kėbulo tipas su atidaromu arba nuimamu stogu bei galiniu langu. Stogas būna padarytas iš vinilo arba brezento. Kabrioletai dažniausiai būna 2-duriai, tačiau yra buvę ir 4-durių kabrioletų (vienas iš jų buvo 1961 metų Lincoln Continental).

Pirmuosiuose automobiliuose kabrioletas buvo standartinis kėbulo tipas. Taip buvo iki 1910 m., kai *[[Cadillac]]* pristatė pirmą pasaulyje automobilį su uždaru stogu. Iki tol automobiliai turėjo silpnus variklius ir plieniniai stogai buvo nepaklausūs. Vėliau kabrioletai buvo gaminami rečiau. 8-dešimtmetyje JAV sustiprino saugumo reikalavimus. Todėl kabrioletai buvo beveik išnykę. 1976 metais Cadillac Eldorado buvo paskutinis amerikietiškas kabrioletas 8-dešimtmetyje. Kabrioletus pakeitė panašus T-Top kėbulo tipas, kuris ypač prigijo tarp Muscle car's automobilių. 9-dešimtmetyje kabrioletai vėl sugrįžo, pasirodė tokie automobiliai kaip Chrysler LeBaron ir Saab 900. Šiais laikais kabrioletus gamina beveik kiekvienas automobilių gamintojas.

## Žinomi kabrioletai

* Alfa Romeo Spider
* Aston Martin DB9 Volante
* Audi TT
* Audi A4 Kabrioletas
* Bentley Continental GTC
* Buick Electra
* BMW Z3
* BMW Z4
* BMW 3 Series Kabrioletas
* BMW 6 Series Kabrioletas
* Cadillac Sixty Special
* Cadillac Eldorado
* Cadillac XLR
* Chevrolet Corvette
* Chrysler LeBaron
* Chrysler Sebring Kabrioletas
* Chrysler TC pagal Maserati

* Dodge 400
* Ferrari 360
* Ferrari 458 Italia
* Ferrari F430
* Ferrari F355
* Ferrari Testarossa
* Ford Mustang GT
* Honda S2000
* Jaguar XK series
* Lincoln Continental
* Lotus Elise
* Lotus Elan
* Mazda MX-5/Miata
* Mercedes-Benz G-Class Kabrioletas
* Mercedes-Benz SL
* Mercedes-Benz SLK
* MG TF
* MGB
* MINI
* Mitsubishi Eclipse Spyder
* Nash Metropolitan

* Nissan 350Z Rodsteris
* Opel Astra Cabrio
* Opel Tigra TwinTop
* Peugeot 206 CC
* Peugeot 307 CC
* Pontiac G6 Hardtop Convertible
* Pontiac Solstice
* Pontiac Sunfire
* Porsche 356
* Porsche Boxster
* Renault Mégane CC
* Saab 900
* Saab 9-3
* Vauxhall VX220
* Volvo C70
* Volkswagen Cabriolet
* Mercury Capri
Dodge Daytona

**Dodge Daytona** buvo priekiniais ratais varomas hečbekas, kurį gamino Dodge. Automobilis buvo gaminamas ant Chrysler G platformos, kuri buvo perdaryta Chrysler K platforma. Daytona buvo gaminama tarp 1984 ir 1993 metų, automobilis turėjo dvynį modelį, kuris vadinosi **Chrysler Laser**. Daytona buvo atnaujinta 1987 metams ir vėliau 1992 metams. Automobilis pakeitė Mitsubishi gaminamą Dodge Challenger. Daytona 1995 metais pakeitė Dodge Avenger modelis, kurį gamino Mitsubishi. Daytona vardas kilęs nuo Dodge Charger Daytona automobilio, kurio vardas kilęs nuo Daytona 500 lenktynių vykstančių Daytona Beach, Floridoje.
Slovėnijos vėliava

**[[Slovėnija|Slovėnijos]] vėliava** susideda iš trijų lygių juostų: viršutinė – balta, vidurinė – mėlyna ir apatinė – raudona. Viršutiniame kampe prie stiebo yra Slovėnijos herbas. Herbe pavaizduotas aukščiausio Slovėnijos kalno Triglavo siluetas ir simboliškai pavaizduota Adrijos jūra bei Slovėnijos upės.

Vėliavos spalvos panslaviškos, jos naudotos senesniuose herbuose ir nacionalinėmis laikytos dar iki tol, kai slovėnų patriotai apsisprendė dėl vėliavos spalvų 1848 metais.

Slovėnijai būnant Jugoslavijos sudėtyje vėliavos spalvos išliko, 1945 m. ant vėliavos buvo uždėta raudona žvaigždė. Po nepriklausomybės paskelbimo žvaigždė nuo vėliavos nuimta. Naujoji vėliava oficialiai priimta 1991 m. liepos 27 d.
Samaki Walker

**Samaki Walker** (g. 1976 m. vasario 25 d. Kolambase) – JAV krepšininkas rungtyniaujantis Kazanės „Unics“ klube.

## Karjera
S. Walkeris karjerą pradėjo Louisvillio universitete NCAA lygoje, per dvejus metus jis tapo vienu iš komandos lyderių ir 1996 m. NBA Naujokų biržoje buvo pakviestas 9 numeriu. Krepšininkas tapo jį pasirinkusios „Mavericks“ komandos nariu ir joje praleido 3 visai neblogus sezonus. 1999 m. jis tapo tuometinių NBA čempionų, „Spurs“ nariu. Šiame klube S. Walkeris praleido dvejus metus, per kuriuos pasižymėjo kaip neblogas atsarginis krepšininkas.

2001–2002 m. sezoną S. Walkeris pradėjo „Lakers“ komandoje su kuria laimėjo svarbiausią titulą – NBA čempiono žiedą. Tačiau po itin nesėkmingo 2002–2003 m. sezono paliko komandą ir metus praleido Majamio „Heat“ komandoje, tačiau sužaidė vos 37 iš 82 rungtynių ir vasarą perėjo į „Wizards“ komandą, tačiau joje krepšininko žaidimo minutės dar labiau sumažėjo. Per sezoną jis aikštėje pasirodė vos 14 rungtynių.

2005–2006 m. sezoną S. Walkeris pradėjo „Pacers“ komandoje, tačiau joje nepavykus įsitvirtinti nusprendė atvykti į Europą ir pasirašė kontraktą su Kazanės komanda, kurioje sužaidus 4 rungtynes Rusijos klubas nutarė atsisakyti amerikiečio paslaugų. 2007–2008 m. sezone rungtyniavo Sirijos Alepo Jalaa SC krepšinio klube, kuris tą sezoną tapo Sirijos krepšinio čempionato laimėtoju. 2009 m. rungyniavo Kinijos Šandongo „Golden Stars“ klube, 2010 m. – Korėjos Seulo SK Knights klube. 2007–2008 m. sezone antrą kartą žaidė Sirijos Alepo Jalaa SC krepšinio klube, kuris dar kartą tapo šalies čempionu.

## Pasiekimai
* 2002 m. NBA čempionas

## Nuorodos

* Apie krepšininką NBA.com svetainėje
Pluoštinis bananas

**Pluoštinis bananas** (*Musa textilis*) – bananinių (*Musaceae*) šeimos bananų (*Musa*) genties žolinių augalų rūšis.

Auginami daugiausiai Filipinuose.

Iš pluoštinio banano lapamakščių gaminamas labai stiprus pluoštas abaka.
San Marino vėliava

__NOTOC__

**[[San Marinas|San Marino]] vėliava** sudaryta iš dviejų vienodo pločio horizontalių juostų – balta viršuje ir žydra apačioje. Vėliavos viduryje yra San Marino herbas. Herbo skyde vaizduojami Trys San Marino bokštai ant atskirų uolų, ant jų yra karūna, o apačioje juosta su užrašu LIBERTAS (laisvė).
Maltos vėliava

**[[Malta|Maltos]] vėliava** – vienas iš oficialių Maltos valstybinių simbolių. Tai dvispalvė (balta kairėje ir raudona dešinėje) vėliava, kairiajame viršutiniame kampe yra Jurgio kryžius raudoname rėmelyje (taip išlaikant heraldines taisykles).

Vertikalių raudonos ir baltos juostų vėliava Maltoje turi šimtametes tradicijas, siejamas dar su normanais. Antrojo pasaulinio karo metu Maltai teko labai svarbus vaidmuo, nes ji buvo arti Ašies valstybių kontroliuojamų teritorijų. Už maltiečių drąsą Maltai suteiktas Jurgio kryžius. Ši tradicija gerbiama iki šiol ir kryžius tebėra sudėtinė vėliavos dalis.
22-Pistepirkko

**22-Pistepirkko** – populiari suomių muzikos grupė, grojanti *[[rock&roll]]* stiliumi, susiformavusi 1980 metais. Pavadinimas „22-Pistepirkko“ reiškia 22 taškelius ant boružės. Grupę sudaro trys nariai – Asko Keränen, Hannu Keränen (P.K.) ir Esa (Espe) Haverinen. 22-Pistepirkko šiuo metu groja angliškai, tačiau pirmoji ir pagrindinė kalba yra suomių.

## Diskografija
* Piano, Rumpu ja Kukka („A Piano, a Drum and a Flower“) (1984)
* The Kings of Hong Kong (1987)
* Bare Bone Nest (1989)
* Big Lupu (1992)
* Rumble City, LaLa Land (1994)
* Zipcode (1996)
* Eleven (1998)
* Downhill City (1999)
* Rally of Love (2001)
* The Nature of 22-Pistepirkko (2002)
* Drops & Kicks (2005)
* Monochromeset under their alter - ego artist name The Others aka 22pp (2006)
* (Well You Know) Stuff Is Like We Yeah! (2008)
* Lime Green DeLorean (2011)
* The Singles (2012)

## Nuorodos
*
9793 Torvalds

**9793 Torvalds** – asteroidas, kuris buvo atrastas sausio 16 dieną, 1996 metais Spacewatch projekto narių.

Asteroidas buvo pavadintas Linus Torvalds garbei, suomių programinės įrangos inžinieriui, geriausiai žinomam dėl Linux branduolio sukūrimo ir plėtojimo. 

GNU/Linux projekto garbei pavadinti dar trys asteroidai: 9885&nbsp;Linux, 9965&nbsp;GNU ir 9882&nbsp;Stallman.

## Šaltiniai
Pradjotų dinastija

**Pradjotų dinastija** pagal tradiciją yra antroji Magadhos dinastija, pakeitusi Brihadrathus. Pagal puranas Pradjotai valdė Magadhą 138 metus, 799–684 m. pr. m. e. Tiek budistų, tiek džainų tekstai teigia, kad dinastijos valdovams buvo įprasta perimti valdžią nužudant savo tėvą. Taip pat teigiama, kad valdant Pradjotams šalis buvo paskendusi nusikaltimuose, todėl paprasti gyventojai sukilo ir išsirinko naują valdovą – Šišunagą. Jis sunaikino savo pirmtakus ir pradėjo naują Šišunagų dinastiją.

## Pradjotų dinastijos valdovai

* Pradjota;
* Palaka;
* Visakhajupa;
* Adžaka;
* Varttivarddhana.
Velso vėliava

**[[Velsas|Velso]] vėliava** vadinasi *Raudonasis drakonas* (valų kalba *Y Ddraig Goch*). Vėliavą sudaro raudonas drakonas ant žalio ir balto lauko. Tiksli drakono forma nėra standartizuota, todėl yra įvairių variantų.

Su Velso drakonu susiję daugybė legendų. Žymiausia yra *Myrddin* (arba Merlino, iš pradžių Ambrozijaus Aureliano) pranašystė, kurioje kalbama apie ilgą kovą tarp raudonojo ir baltojo drakono. Pasak pranašystės iš pradžių dominuos baltasis drakonas, tačiau galiausiai laimės raudonasis. Daug kas šioje legendoje mato paralelę su valų kova prieš anglus. *[[Historia Britonum]]* pasakojamoje versijoje raudonasis drakonas siejamas su keltais britais, o baltasis su anglosaksais.

## Istorija
Raudonasis drakonas Velso nacionaline vėliava tapo 1807 m., 1959 įgavo dabartinę formą. Raudonasis drakonas ir iki tol šimtmečiais laikytas Velso simboliu. Kai kurie istorikai teigia, kad Velso vėliava, šalia Škotijos vėliavos, yra seniausia tebenaudojama nacionalinė vėliava pasaulyje. Drakono simbolio kilmė nėra aiški. Įtikinama versija yra tai, kad simbolį Britanijos priklausomybės nuo Romos laikotarpiu atsinešė romėnai, tačiau jis galėjo būti ir senesnis. Žalia ir balta juostos kilusios iš valų karalių giminės Tiudorų, kurie nuo 1485 iki 1603 m. valdė Angliją. Seniausias žinomas Raudonojo drakono kaip Velso simbolio panaudojimas siekia 820 m.
Bullet In A Bible

**Bullet In A Bible** – pirmasis JAV pankroko grupės Green Day gyvo garso DVD, kuriame nufilmuoti du didžiausi grupės koncertai Milton Keynes (Anglija), vykę 2005 m. birželio 18 d. ir 19 dienomis, į kuriuos susirinko daugiau kaip 130 000 žmonių. Anot muzikinio žurnalo „Rolling Stone“, tai buvo 7-asis pagal dydį visų laikų bet kokios grupės koncertas.

DVD sudaro 14 iš 20-ies skambėjusių dainų ir grupės narių interviu. Šio koncertinio DVD režisierius - Sam Bayer.

## Dainos

Visi kūriniai parašyti Billie Joe Armstrong (išskyrus, kur parašyta kitaip).
# American Idiot – 4:32
# Jesus Of Suburbia – 9:24
#* I. Jesus Of Suburbia
#* II. City Of the Damned
#* III. I Don't Care
#* IV. Dearly Beloved
#* V. Tales Of Another Broken Home
# Holiday – 4:12
# Are We The Waiting – 2:58
# St. Jimmy – 2:55
# Longview – 4:45
# Hitchin' A Ride – 4:04
# Brain Stew – 3:03
# Basket Case – 2:58
# King For A Day / Shout! (Billie Joe Armstrong/Kelly O. Isley/Ronald Isley/Rudolph Isley) – 8:47
# Wake Me Up When September Ends – 5:03
# Minority – 4:19
# Boulevard Of Broken Dreams – 4:45
# Good Riddance (Time of Your Life) – 3:26

## Atskiri kūriniai

Koncertuose atliktos, bet į albumą nepatekusios dainos.

# Brain Stew/Jaded
# Knowledge
# She
# Maria
# We Are The Champions
# Homecoming
#* I. The Death Of St. Jimmy
#* II. East 12th St.
#* III. Nobody Likes You
#* IV. Rock And Roll Girlfriend
#* V. We’re Coming Home Again

## Nuorodos

* „Jesus Of Suburbia“ DVD versija
* Oficialus Green Day puslapis
Ispanijos vėliava

**Ispanijos vėliava** () – vienas iš Ispanijos karalystės valstybinių simbolių.

## Išvaizda ir simbolika

Ispanijos vėliava yra stačiakampės formos, padalinta į tris horizontalias juostas: raudoną, geltoną, raudoną. Kairėje pusėje vidurinėje juostoje yra karališkasis herbas supamas Heraklio stulpų (Gibraltaro uola ir Abilė Seutoje).

Vėliavos spalvos oficialios interpretacijos neturi. Tai yra senosios Aragono karalystės herbo spalvos.

## Išnašos
Šiaurės Makedonijos vėliava

**[[Šiaurės Makedonija|Šiaurės Makedonijos]] vėliava** – vienas iš oficialių Šiaurės Makedonijos valstybinių simbolių. Tai raudonos spalvos vėliava su geltonos spalvos saule, iš kurios šviečia aštuoni spinduliai. Vėliava simbolizuoja „naująją laisvės saulę“ (*ново сонце на слободата*), kuri minima Makedonijos himne. Vėliava priimta 1995 m.

## Ankstesnės vėliavos versijos

Iki 1995 metų vėliavoje buvo vaizduojama „Verginos saulė“ – Senovės Makedonijos valdovo Aleksandro Didžiojo simbolis. Kaip ir šalies pavadinimas, taip ir ši vėliava sukėlė kaimyninės Graikijos protestus. Makedonijos valdžia dalinai nusileido pakeisdama vėliavą, tačiau nekeisdama šalies pavadinimo.

Iki 1991 m., kai Makedonijos Socialistinė Respublika buvo Jugoslavijos sudėtyje, jos vėliava buvo raudonos spalvos su auksiniu žvaigždės kontūru viršutiniame kairiajame kampe.
Džogjakarta

**Džokjakarta** (arba **Džogjakarta**) – miestas Indonezijoje, Džokjakartos specialiajame regione, Javos salos centrinėje dalyje. Gyvena 388 088 gyventojai (2010 m.).

2023 m. Džokjakartos kosmologinė ašis ir jos istoriniai kraštovaizdžiai buvo įrašyti į pasaulio paveldo paminklų sąrašą.

Žymus klasikinės javiečių kultūros ir meno, taip pat ir Indonezijos aukštojo mokslo centras. Indonezijos Nepriklausomybės karo metu 1945–1949 m. buvo valstybės sostinė.
## Miestai partneriai
* Gangbuk-gu, Seulas, Pietų Korėja
* Baalbekas, Libanas
* Hujė, Vietnamas
* Hefei, Kinija
* Kioto prefektūra, Japonija
* Komeveino apygarda, Surinamas
* Ipohas, Perakas, Malaizija
Pranciškus Juozapavičius

**Pranciškus Juozapavičius** (1912 m. gruodžio 28 d. Ruigiuose, Klaipėdos rajonas – 1997 m. vasario 27 d. Kaune) – Lietuvos kunigas, monsinjoras.

## Biografija
1934 m. įstojo į Kauno kunigų seminariją. 1939 m. įšventintas į kunigus. Dirbo Kaune, Ariogaloje, Dotnuvoje, Kėdainiuose, Šiluvoje. 1956–1964 m. Šiaulių šv. Jurgio parapijos klebonas ir Šiaulių dekanato dekanas. Nuo 1969 m. iki mirties dirbo Kauno arkikatedroje bazilikoje (1969 02 01 – 1989 07 10 administratorius, 1989 07 10 – 1997 02 27 altarista). Palaidotas Kauno arkikatedros šventoriuje.

## Išnašos
Komedija

**Komedija** () – dramaturgijos ir kino žanras, kuriam būdingas humoristinis (satyrinis) stilius.

## Rūšys
Skiriamos *situacijų komedijos* ir *charakterių komedijos*.

**[[Situacijų komedija]]** – tokia komedija, kurioje juoką sukelia įvykiai ir aplinkybės. Klasikiniai pavyzdžiai gali būti Bomaršė „Figaro vedybos“.

**Charakterių komedija** – tai tokia komedija, kurioje juoką sukelia charakterių esmė, juokingas vienpusiškumas, hipertrofuotos charakterio savybės arba aistros (nuodėmės, trūkumai). Labai dažnai charakterių komedija yra satyrinė, t. y. išjuokia šias žmonių savybes. Klasikinis pavyzdys – Moljero „Tartiufas“.

## Taip pat skaitykite
* Graikų komedija
Koja

**Koja** – kyšanti gyvūno kūno dalis, leidžianti gyvūnui stovėti ir judėti.

Gyvūnų kojos pagal sandarą labai įvairios

## Kojų funkcijos
Kojų funcijos:
* stovėjimas – kojomis remdamasis į paviršių gyvūnas stovi
* ėjimas, bėgimas, šokinėjimas – susitraukinėjant kojų raumenims gyvūnas atsispiria į paviršių ir eina, bėga ar šokinėja.
* kasimas – kojomis gyvūnai gali kasti urvus, išsikasti maisto (šaknys, urvuose gyvenantys gyvūnai ir kt.)
* spardymas – gynybos būdas (pvz., briedžiai, kupranugariai, žirafos)
* signalizavimas – kai kurie gyvūnai kojomis beldžia į paviršių arba naudoja jas garso generavimui (pvz., žiogai).
* plaukimas – kai kurie gyvūnai judindami kojas plaukia (žmogus, šuo, arklys ir kt.)

## Pakitusios kojos
Evoliucijos metu kintant kojoms iš jų susidarė įvairūs kiti organai:
* Stuburinių:
** sparnai (paukščiai, šikšnosparniai, pterodaktiliai)
** plaukmenys (banginiai, jūriniai vėžliai)
** rankos (žmogus)
* Nariuotakojai
** antenos ir antenulės
** burnos aparato dalys:
*** cheliceros
*** žandai
*** apatinė lūpa
** žnyplės
Siera Leonės vėliava

**Siera Leonės vėliava** – vienas oficialių Siera Leonės simbolių. Vėliava sukurta 1960 m., o pirmąkart oficialiai iškelta 1961 m. balandžio 27 d. Vėliavą sudaro trys vienodos juostos, kurių spalvos – žalia, balta ir mėlyna. Žalia simbolizuoja žemės ūkį, kalnus ir gamtos išteklius. Balta reiškia vienybę ir teisingumą. Mėlyna yra vilties, kad gamtinis Fritauno uostas prisidės prie taikos pasaulyje, simbolis.
## Šaltiniai
Andamanų ir Nikobarų salos

**Andamanų ir Nikobarų salos** (, ) – sąjunginė Indijos teritorija, esanti rytinėje Bengalijos įlankos dalyje. Teritorijos sostinė ir didžiausias miestas yra Port Bleras (*Port Blair*). Teritorija įkurta 1956 m. lapkričio 1 d. Bendras plotas 8249 km², apie 0,4 mln. gyventojų. Į teritorijos sudėtį įeina du salynai – Andamanų salos ir Nikobarų salos.

## Religijos
* hinduizmas – 69,2 %
* krikščionybė – 21,7 %
* islamas – 8,2 %

## Šaltiniai
Maroko vėliava

**[[Marokas|Maroko]] vėliava** oficialiai patvirtinta 1915 m. lapkričio 17 d. Marokui tapus nepriklausomu (1956 m.) ji tapo nacionaline vėliava.

Vėliava yra raudonos spalvos, jos viduryje yra žalia pentagrama, karaliaus Saliamono („Suleimano“) ženklas. Raudona ir žalia yra tradicinės, daugelyje arabų šalių vėliavų naudojamos spalvos, nors labiau būdingos Persijos įlankos valstybėms.
NS Arktika

**NS Arktika** () – pirmasis Tarybų Sąjungos Arktika klasės atominis ledlaužis. Pastatytas Sankt Peterburgo Baltijos laivų statykloje ir į vandenį nuleistas 1972 m.

*„Arktika“* 1977 m. rugpjūčio 17 d. tapo pirmuoju antvandeniniu laivu, pasiekusiu Šiaurės ašigalį.

## Istorija
Laivo statyba prasidėjo Baltijos laivų gamykloje statykloje, tuometiniame Leningrade 1971 m. liepos 3 d.

Kurį laiką Arktika buvo nenaudojamas, tačiau praėjusio amžiau 10-ame dešimtmetyje suremontuotas ir vėl naudotas.

2005 m. gegužę pasiekė rekordą, kuomet nepakviestas į uostą jūroje išbuvo visus metus, o tų pačių metų rugpjūčio 25 d. nuplaukė milijoninę jūrmylę.

2007 m. balandžio 9 d. ledlaužiui būnant Karos jūroje šalia Jenisiejaus žiočių, apie 120 km nuo Diksono uosto, įsiplieskė gaisras. Atkirsta ugnis spėjo nuniokoti tris laivo kajutes bei sunaikinti elektros paskirstymo prietaisų skydą; branduolinio reaktoriaus nepasiekė, o aukų išvengta. Po gaisro ledlaužis buvo išsiųstas remontui į Murmanską.

2008 m. spalio pradžioje sustabdyti reaktoriai ir jis daugiau nebenaudojamas .

## Šaltiniai
Šaltinis

Galimos žodžio **šaltinis** reikšmės:
* energijos šaltinis – šilumos, šviesos, maitinimo ir pan. šaltiniai;
* informacijos šaltinis – pirminė duomenų bazė, pagrindas, autentiškas objektas, vieta, daiktas, iš kurio surenkame faktus, detales, nuomones.
* kosminis radijo bangų šaltinis – radijo bangas skleidžia žvaigždės, pulsarai, galaktikos, kvazarai, tarpžvaigždiniai ūkai, Saulė, Mėnulis, planetos;
* rašytinis šaltinis – informacija, sukaupta rašytine forma: žodynai, enciklopedijos, knygos, žurnalai, vadovėliai;
* šaltinis – vieta, kur požeminis vanduo savaime prasimuša į žemės paviršių po vandeniu ar sausumoje. Dažnai naudojamas geriamajam vandeniui išgauti;
* Šaltinis – ežeras Utenos rajone.
* „Šaltinis“ – iliustruotas savaitraštis, skiriamas Lietuvos visuomenei, katalikų savaitraštis, ėjęs 1906 m. kovo mėn. – 1915 m. rugpjūčio mėn.
* „Šaltinis“ – katalikiškos krypties savaitraštis, leistas nuo 1926 m. kovo 14 d. iki 1940 m. birželio 22 d. Marijampolėje.
* „Šaltinis“ – Pasaulio lietuvių religinis, tautinis, mokslinės minties dvimėnesis žurnalas, leistas 1993–1998 m. Panevėžyje.
* „Saltinis“, pavestas giliasniam givasties ispazinimui – leidinys, skirtas gilesniam gyvenimo pažinimui, ėjęs 1905–1909 m. Tilžėje
* Teisės šaltinis – būdas, kuriuo įtvirtinamos (išoriškai išreiškiamos) teisės normos.
* „Šaltinis“ – prancūzų dailininko Ž. O. D. Engro (1780−1867) paveikslas.
Tuniso vėliava

**Tuniso vėliavą** pirmą kartą 1831 metais įvedė Tuniso bėjus Hasanas I. Ji buvo panaši į osmanų provincijos *Tunus* vėliavą ir nuo to laiko mažai keitėsi.

Žvaigždė ir pusmėnulis yra islamo simboliai, taip pat laikomi laimę nešančiais simboliais. Abu simboliai rodo, kad tuniso praeitis buvo susijusi su Osmanų imperija.

Raudona spalva buvo kovos prieš turkų valdymą simboliu. Po šalies išsilaisvinimo iš Prancūzijos priklausomybės vėliava tapo nacionaline Tuniso vėliava.
Krūmas

**Krūmas** – sumedėjęs, neilgaamžis augalas, išgyvenantis maždaug iki 100 metų amžiaus, priklausomai nuo augalo rūšies ir kitų tai lemiančių veiksnių. Jei medžiai paprastai turi vieną kamieną, iš kurio tam tikrame aukštyje išsišakoja šakos, tai krūmai gali turėti keletą kamienų nuo pat šaknų, kurių amžius skirtingas, nes šalia seno kamieno išauga jauni. Tad krūmų kamienai augdami vienas šalia kito yra ir skirtingo amžiaus. 

Paprastai krūmai auga nuo 0,8 iki 6 m aukščio. Nors prie krūmų priskiriamas paprastasis lazdynas gali užaugti nuo 3–8 m iki 10-15 m. Lietuvos miškuose dažni krūmai tokie kaip paprastoji avietė, paprastasis lazdynas, paprastasis kadagys. Dalis mums įprastų krūmų priklausomai nuo gamtinių sąlygų ir augavietės gali išaugti ir kaip medžiais, tai paprastasis kadagys, Krantinis gluosnis. Nors dažniausiai augantys kaip neaukšti medžiai miškinė obelis, blindė, dygioji slyva dėl anksčiau išvardintų sąlygų neretai išauga ir kaip krūmai.
Justinas Lapis

**Justinas Lapis** (1884 m. vasario 26 d. Kapstatuose, Kretingos raj. – 1967 m. balandžio 23 d. Šiauliuose) – kunigas, visuomenės veikėjas.

## Biografija

Kunigu įšventintas 1907 m. Iki 1919 m. kunigavo Rusijoje. Grįžęs į Lietuvą paskirtas Šiaulių šv. Petro ir Povilo bažnyčios vikaru. 1919 m. gruodžio 29 d. J.E. Žemaičių vyskupas Pranciškus Karevičius paskyrė pirmuoju Šv. Jurgio bažnyčios rektoriumi, nuo 1923 m. Šiaulių šv. Jurgio parapijos klebonas.

Ilgą laiką buvo Šiaulių miesto tarybos narys, 1931–1940 m. socialinės apsaugos komisijos pirmininkas. Globojo katalikiškas organizacijas, veikė Šiaulių kraštotyros draugijoje.

Vokiečių okupacijos metais padėjo Šiaulių miesto žydams. Išvestus iš geto mažus vaikus pakrikštydavo ir atiduodavo į prieglaudą ar vaikų ligoninę. Jam padėjo buvęs bažnyčios vikaras, berniukų gimnazijos kapelionas Vladas Požėla.

Nuo 1957 m. altarista Šiauliuose. Palaidotas Šiaulių šv. Jurgio bažnyčios šventoriuje.
Vladas Požėla

**Vladas Požėla** (1913 m. balandžio 1 d. Steigviliuose, Pakruojo raj. – 1997 m. balandžio 10 d. Kužiuose, Šiaulių raj.) – kunigas, tremtinys, visuomenės veikėjas.

## Biografija

Baigė Kauno kunigų seminariją. Į kunigus įšventintas 1937 m. Dirbo vikaru Vilkijos ir Šiaulių šv. Jurgio parapijose. 1938–1944 m. Šiaulių amatų ir prekybos mokyklos bei Šiaulių berniukų gimnazijos kapelionas. 1942–1944 m. dar ėjo Šiaulių sunkiųjų darbų kalėjimo bei Šiaulių ligoninės chirurginio skyriaus kapeliono pareigas. Vokiečių okupacijos metais prisidėjo prie žydų gelbėjimo. 1980 m. jam už tai suteiktas Pasaulio tautų teisuolio vardas.

1946 m. ištremtas 10-čiai metų. Grįžęs iš tremties 1956 m. paskirtas Aukštelkės parapijos klebonu. 1961–1962 m. Šiaulių šv. Jurgio parapijos altarista. Vėliau klebonavo Skirsnemunėje ir Pakapėje. Nuo 1989 m. iki mirties Kužių Švč. Mergelės Marijos Gimimo bažnyčios klebonas.

Palaidotas Šiaulių Ginkūnų kapinėse.

## Išnašos
Pranciškus Karevičius

**Pranciškus Karevičius** (1861 m. rugsėjo 30 d. Giršinuose, Skuodo raj. – 1945 m. gegužės 30 d. Marijampolėje) – profesorius, kunigas, vyskupas, vienuolis marijonas, lietuvybės platintojas.

## Biografija
Pradžios mokslą išėjo Mosėdyje, vėliau Parupės mokykloje (Latvija). Įstojo į Peterburgo kunigų seminariją. Tačiau, pastebėjus jaunuolio gabumus, perkeltas į Dvasinę akademiją, kurią baigė teologijos magistro laipsniu. 1886 m. gegužės 17 d. įšventintas kunigu ir paskirtas Peterburgo kunigų seminarijos moralinės teologijos ir liturgijos profesoriumi 1893–1910 m.

Nuo 1888 m. aptarnavo Samaros penkių apskričių katalikus, įsteigė vokiečių parapiją, 2 koplyčias su mokyklomis ir koplyčią lietuviams. Peterburge šalia sielovados ir mokymo gynė lietuvių ir latvių gimtosios kalbos teises bažnyčiose, dalyvavo lietuvių visuomeniniame gyvenime, ypač savišalpos ir labdaros draugijose.

Nuo 1911 m. liepos 28 d. Lietuvių mokslo draugijos narys Vilniuje. 1914 m. vasario 27 d. paskirtas Žemaičių vyskupu. Po ingreso įpilietino lietuvių kalbą katedroje, vyskupo rūmuose, viešuose kunigų susirinkimuose, tvirtino ją parapijose. Per 12 m., kai valdė Žemaičių vyskupiją, pašventino 39 naujas bažnyčias. Šalia religinio gyvenimo ypač rūpinosi švietimu, spauda, draugijomis, blaivybe, suvienodino giedojimą, įvedė bendrą katekizmą. Savo pajamas skirdavo labdarai.
Jo 1918 m. kelionės į Vokietiją ir derybų su aukščiausiais to meto karinės ir civilinės valdžios atstovais P. Hindenburgu, Liudendorfu ir Ercbergeriu diplomatinis nuopelnas, jog Vokietija tų metų kovo 23 d. pripažino Lietuvos valstybingumą. 1918 m., dar iki paskelbiant Nepriklausomybės atkūrimą, šventino pirmųjų Lietuvos kariuomenės pulkų vėliavas. Dalyvavo Lietuvos Steigiamojo Seimo atidaryme 1920 m. Pritarė 1920–1922 m. žemės reformai. 1926 m. vasario 22 d. padalijus Žemaičių vyskupiją, ir vietoje vienos steigiant tris vyskupijas, jam turėjusį atitekti Kauno arkivyskupo sostą užleido jaunesniam vyskupui, savo pagalbininkui Juozui Skvireckui. Vatikanas pakėlė jį tituliniu Skitopolio arkivyskupu. P. Karevičius įstojo į Marijonų vienuoliją ir apsigyveno Marijampolėje.

Rašė leidiniuose „Draugija“, „Vadovas“, „Sargyba“, „Šaltinis“, „Tiesos kelias“. Palaidotas Kauno arkikatedroje bazilikoje.

## Literatūra
* Pranciškus Karevičius. Mano gyvenimo ir atsiminimų bruožai. Parengė prof. Aldona Gaigalaitė, Algimantas Katilius, Vilnius, 2006 m.

## Nuorodos
* Žemaičių vyskupystės muziejus
* Trumpa biografija 
* Trumpa biografija anglų k.
Julijonas Jasienskis

**Julijonas Jasienskis** (1874 m. rugpjūčio 31 d. Pašaltuonyje, Eržvilko valsčius, Rusijos imperija – 1934 m. kovo 31 d. Šiauliuose) – kunigas, knygnešys, publicistas, vertėjas.

## Biografija

1917 m. Voroneže vienas iš Tautos pažangos partijos kūrėjų. 1919 m. Šiaulių Šv. Petro ir Povilo bažnyčios kunigas.

## Literatūra

* Jasienskis, Julijonas. Mūsų jaunuomenė ir netikėjimas. Shanandoah, Pa, 1905.
Two Prudential Plaza

**Two Prudential Plaza** – dangoraižis Čikagoje, Ilinojuje. Vienas aukščiausių pastatų Čikagoje.

303 metrų dangoraižis su 64 aukštais pastatytas 1990 metais. 2006 m. gegužės mėn. pastatas parduotas su šalia esančiu One Prudential Plaza už 470 milijonų JAV dolerių.

Pastato adresas: 180 North Stetson Avenue, Chicago, IL 60601.
Klaxons

**Klaxons** – Anglijos naujojo reivo (*New Rave*), indie roko ir elektroninės muzikos mišinio, grupė, kilusi iš Londono. Grupės pavadinimas kildinamas nuo graikiško žodžio *klazō*, kuris reiškia „spiegti, klykti“. Po jų singlo „Golden Skans“ išleisto 2007 m. sausio 22 d., sekė debuitinis albumas – „Myths of the Near Future“ išleistas sausio 29 d.

## Nariai
* Jamie Reynolds – vokalas, bosinė gitara
* James Righton (*The Cat*) – vokalas, klavišiniai/sintezatorius, bosinė gitara
* Simon Taylor-Davis (*Captain Strobe*) – gitara, pritariamasis vokalas
* Steffan Halperin (*Bellringer*) – būgnai, pritariamasis vokalas

## Diskografija

### Albumai

* 2007 *[[Myths of the Near Future]]*

### EPs
* 2006 *[[Xan Valleys]]*

### Singlai
* „Gravity’s Rainbow“ – Angular Recording Corporation (500 kopijų)
* „Atlantis to Interzone“ – Merok Records (1000 kopijų)
* 2006 „Gravity’s Rainbow“ – Kitsune
* 2006 „Magick“ – Polydor
* 2007 „Golden Skans“ – Polydor
* 2007 „Gravity’s Rainbow“ − Polydor
* 2007 „It’s Not Over Yet“ – Polydor
Kazys Bradūnas

**Kazys Bradūnas** (1917 m. vasario 11 d. Kiršuose, Alvito valsčius, Vilkaviškio apskritis – 2009 m. vasario 9 d. Vilniuje, palaidotas Antakalnio kapinėse) – lietuvių poetas, publicistas.

## Biografija
Mokėsi Vilkaviškio gimnazijoje, kurioje sukūrė pirmuosius savo eilėraščius. 1937 m. įstojo į Kauno Vytauto Didžiojo universitetą studijuoti lietuvių kalbos ir literatūros. 1943 m. baigė Vilniaus universiteto Humanitarinių mokslų fakultetą. Universitete puikiai sutarė su kitais lietuvių rašytojais, poetais: Vytautu Mačerniu, Bronium Krivicku ir kt.

1937–1938 m. redagavo žurnalą „Ateitis“. 1944 m. pasitraukė į Vakarus. Iš pradžių apsigyveno Vokietijoje, 1949 m. persikėlė į JAV. Gyveno Baltimorėje, Čikagoje. Išeivijoje daug dirbo Lietuvos kultūros labui: 1951 m. suredagavo poezijos antologiją „Žemė“, nuo 1952 m. dirbo žurnalo „Literatūros lankai“ redakcijoje, nuo 1961 m. redagavo dienraščio „Draugas“ savaitinį kultūrinį priedą. Atkūrus nepriklausomybę 1994 m. grįžo į Lietuvą. Nuo 1994 m. Lietuvos rašytojų sąjungos narys.

Eilėraščius pradėjo rašyti dar gimnazijoje, o pirmąją knygą išleido 1943 m. JAV su kitais redagavo veikalus „Lietuvių literatūra svetur, 1945–1967 m.“ (1968 m.), „Lietuvių egzodo literatūra 1945–1990 m.“ (1992 m.), parašė libretą D. Lapinsko operai „Magnus Dux“ (1984 m.).

## Bibliografija
* „Vilniaus varpai“ (1943 m.)
* „Pėdos arimuos“ (1944 m.)
* „Svetimoji duona“ (1945 m.)
* „Maras“ (1947 m.)
* „Apeigos“ (1948 m.)
* „Devynios baladės“ (1955 m.)
* „Morenų ugnys“ (1958 m.)
* „Sidabrinės kamanos“ (1964 m.)
* „Sonatos ir fugos: Susitikimas su Čiurlioniu“ (1967 m.)
* „Donelaičio kapas“ (1970 m.)
* „Pokalbiai su karalium: anno domini 1323–1973“ (1973 m.)
* „Alkana kelionė“ (1976 m.)
* „Užeigoje prie Vilniaus vieškelio“ (1981 m.)
* „Prierašai“ (1983 m.)
* „Dux Magnus“ (1984 m.)
* „Krikšto vanduo Joninių naktį“ (1987 m.)
* „Įaugom Nemuno upyne“ (1990 m.)
* „Prie vieno stalo“ (1990 m.)
* „Duona ir druska“ (1992 m.)
* „Lietuviškoji trilogija“ (1994 m.)
* „Iš grumsto ir iš dvasios“ (1994 m.)
* „Apie žemę ir dangų“ (1997 m.)
* „Sutelktinė“ (2001 m.)

## Įvertinimas
* 1992 m. Lietuvos nacionalinė kultūros ir meno premija
* Didžiojo Lietuvos kunigaikščio Gedimino 4 laipsnio ordinas.
* 2002 m. „Poezijos pavasario“ laureatas.

## Šaltiniai

## Nuorodos
* „Aidų“ redaktoriai: Kazimieras Bradūnas
* ''Marija Macijauskienė''. Ištroškę „atsigeriam taves“. „XII amžius“, 2007, nr. 18 
* ''Janina Macukonienė''. Kazys Bradūnas. „Aušra“, nr. 2009/04 
* http://www.rasytojai.lt/writers.php?id=38&sritis=ra%C5%A1ytojai 
* http://www.rasyk.lt/index.php/fuseaction,writers.view;id,434
Water Tower Place

**Water Tower Place** – dangoraižis Čikagoje, Ilinojuje, vienas aukščiausių pastatų Čikagoje. Pastatas pavadintas pagal skersai gatvės esantį Čikagos vandens bokštą. Dangoraižis yra Magnificent Mile ruože. Pastato adresas – *845 North Michigan Avenue, Chicago, IL 60611*.

262 m dangoraižis su 74 aukštais pastatytas 1975 m. Aštuoniuose apatiniuose aukštuose yra daugiau kaip 100 parduotuvių, taip pat pastate yra teatras, keletas restoranų.

Žymiausia pastato gyventoja yra pokalbių laidų vedėja Oprah Winfrey, kuri 2006 m. lapkričio 28 d. įsigijo butą už 6 mln. JAV dol.

## Nuorodos
* Water Tower Place
Šiaulių kraštotyros draugija

**Šiaulių kraštotyros draugija** – visuomeninė organizacija, veikusi Šiauliuose 1927–1940 m.

## Istorija
Kraštotyros draugijos organizatorius buvo viena žymiausių Šiaulių krašto etnografų Peliksas Bugailiškis. Įsteigta 1927 m. gegužės 15 d. Oficialūs steigėjai buvo P. Bugailiškis, Jackus Sondeckis, Kazimieras Ubeika, Domas Jasaitis, Juozas Švambaris, kunigas Justinas Lapis, Jokūbas Bergeris ir Vaclovas Šliageris. Pirmininku išrinktas P. Bugailiškis, vicepirmininku kunigas Stanislovas Sarapas, sekretoriumi J. Kurpis, iždininku D. Jasaitis.

1928 m. sausio 7 d. Šiaulių apskrities vadyba Kraštotyros draugijai perdavė 1923 m. kovo 11 d. įsteigto Šiaulių Aušros muziejaus steigėjo teises. Tada muziejuje buvo 469 eksponatai. 1938 m. vien istorijos – etnografijos skyriuje jau buvo 6580 materialinės kultūros paminklų. Be to, veikė gamtos, meno skyriai, biblioteka, muziejus buvo ne tik didžiausias provincijos muziejus Lietuvoje, bet ir turėjo nuolatines ekspozicijas.

Draugija pirmoji pradėjo krašto kaimų inventorizavimą, atliko smulkų jų aprašymą, ateities kartoms paliko neįkainojamos medžiagos krašto kultūrai pažinti. Daugelio šių kaimų nebeliko po tarybinės valdžios vykdytos plačios laukų ir miškų melioracijos programos.

Draugija viena pirmųjų Europoje reikalingą informaciją pradėjo rinkti siūlydama užpildyti anketas.

Šiaulių kraštotyros draugijos iniciatyva 1930 m. sušauktas pirmasis Lietuvos kraštotyrininkų suvažiavimas. 1934 m. draugija pradėjo leisti pirmąjį Lietuvoje kraštotyros žurnalą „Gimtasis kraštas“, kuris savo profesionalumu galėjo varžytis su kitų šalių panašiais leidiniais. Nuo 1930 m. draugijos vardu buvo leidžiamas unikalus Lietuvoje leidinys „Šiaulių metraštis“, kuriame sukaupta informacija naudojamasi iki šiol.
The Sound Of 2007

**The Sound Of 2007** yra Didžiosios Britanijos naujienų portalo *BBC News* rengta apklausa apie perspektyviausius scenos debiutantus ateinantiems metams. 2007 m. sąrašas buvo paskelbtas sausio 5 d.

## Aukščiausias dešimtukas

# **[[Mika]]** yra 23 metų Beiruto kilmės, tačiau Anglijoje užaugęs dainininkas iš operos solisto tapęs pop dainininku. Jo atlikimas lyginamas su Scissor Sisters grupe, o žavesys nelyginant Robbio Williamso. Jis išgarsėjo singlu „Relax, Take It Easy“ 2006 m., tačiau 2007 m. pradžioje su hitu „Grace Kelly“ jį aplankė didžiausia šlovė – kelios savaitės perkamiausių sąrašo viršūnėje JK.
# **[[The Twang]]**
# **[[Klaxons]]**
# **[[Sadie Ama]]**
# **[[Enter Shikari]]**
# **[[Air Traffic]]**
# **[[Cold War Kids]]**
# **[[Just Jack]]**
# **[[Ghosts]]**
# **[[The Rumble Strips]]**

## Nuorodos
Paskelbti apklausos nugalėtojai
Home Insurance Building

**Home Insurance Building** – pirmasis dangoraižis pasaulyje. Pastatytas 1885 m. Čikagoje, Ilinojuje, JAV.

Buvo 42 m aukščio ir turėjo 10 aukštų. Pastate pirmą kartą istorijoje buvo sumontuotas plieninis karkasas, panaudotos ekraninės kabamosios sienų konstrukcijos. Projekto autorius statybos inžinierius William Le Baron Jenney. 

1890 m. buvo pristatyti dar du aukštai. 1931 m. pastatas su keliais aplinkiniais statiniais buvo nugriautas, jo vietoje 1934 m. išdygo 163 m aukščio, 45 aukštų LaSalle National Bank.

## Šaltiniai
Baronas (reikšmės)

**Baronas** gali reikšti:

* Baronas – titulas;
* Baronas Miunchhausenas – literatūrinis personažas.

;Upeliai:
* Baronas – Biržų raj., Agluonos intakas;
* Baronas – Varėnos raj.; Duobupio intakas.

## Pavardės

**Baronas** − lietuviška vyriškos giminės pavardė.

Šios pavardės moteriškosios giminės formos yra: Baronienė (ištekėjusi moteris) ir Baronaitė (mergautinė pavardė).

Pavardę turi šie garsesni asmenys:

* Aloyzas Baronas – JAV lietuvių rašytojas;
* Darius Baronas (g. 1973) – Lietuvos istorikas, humanitarinių mokslų daktaras;
* Enrikė Baronas Krespo – Ispanijos politikas ir teisininkas;
* Jonas Baronas (1873) – leksikografas, pedagogas, gamtininkas;
* Jonas Baronas (1952) – inžinierius, politikas;
* Krišjanis Baronas – Latvijos folkloristas, rašytojas, publicistas;
* Romas Baronas (g. 1959) – Lietuvos informatikas, fizinių mokslų daktaras;
* Valdas Baronas – politikas.
* Vytautas Baronas (1902–1990) – Lietuvos gydytojas akušeris ginekologas, medicinos mokslų kandidatas;
Mažeikių jaunųjų gamtininkų stotis

**Mažeikių jaunųjų gamtininkų stotis** (**JGS**) – papildomojo ugdymo įstaiga Mažeikiuose, vienintelė tokio pobūdžio ugdymo įstaiga Telšių apskrityje bei Šiaurės vakarų Lietuvoje.

Pagrindinės veiklos kryptys – moksleivių ekologinis ugdymas, aplinkosauga, švietimas, aplinkotyra; ekologinės, meninės ir sveikos gyvensenos ugdymas, gamtosauginių idėjų sklaida, rajoninių gamtosauginių renginių organizavimas, kraštotyros populiarinimas.

## Istorija
1985 m. lapkričio 1 d. buvo įsteigta Mažeikių jaunųjų gamtininkų stotis.
Stoties pastato rekonstrukcijos projekto autorius – architektas R. Štakonas, statybos darbų vykdytojas (tuometinės) Elektrotechnikos gamyklos Kapitalinės statybos skyrius.

1986 m. birželio 1 d. oficialiai buvo baigtos JGS statybos, pasirašytas jų baigimo aktas.

1986 m. kovo 29 d. JGS direktore buvo paskirta Irena Varnienė, būrelių vadovai mokytojai antraeilininkai (I. Grigaliūnienė, E. Ligeikienė, E. Žemgulienė). 1986 m. 8 būrelius lankė 210 vaikų.

1986 m. rugpjūčio 25 d. metodininku pradėjo dirbti Algirdas Vilkas, 1988 m. liepos 1 d. pradėjęs eiti JGS direktoriaus pareigas; vėliau į JGS veiklą įsitraukė Jūratė Zaborienė (metodininkė).

1988 m. veikė net 26 būreliai, juos lankė net 390 mokinių, dirbo 19 vadovų.

2007 m. stotyje dirbo septyni pedagogai.

## Būreliai
2007 m. JGS veikia 13 būrelių, juos lanko 134 mokiniai.
JGS labiausiai lankomi yra jaunųjų biologų būreliai:
* Jaunųjų gamtininkų būrelis,
* Entomologų būrelis,
* Ornitologų būrelis,
* Kaktusų augintojų būrelis,
* Akvariuminės žuvininkystės būrelis,
* Žaliosios architektūros būrelis
* Botanikų būrelis.

## Tyrimai, projektai
JGS be aplinkotyrinės bei aplinkosauginės veiklos taip pat šviečia visuomenę. JGS palaiko ryšius su Lietuvos aplinkosauginėmis bei aplinkotyrinėmis organizacijomis, Lietuvos mokslų akademija, Zoologijos institutu (nuo 1987 m.).

1987 m. sausio mėn. buvo surengtas visuomeninė akcija - reidas „Baltasis badas“; jaunieji ornitologai netoli naftos perdirbimo gamyklos „Mažeikių nafta“ padėjo iškelti apie 1000 inkilų, tyrė aplinką.

1989 m. vasarą buvo atliekami ornitologiniai tyrimai Mažeikių rajono giriose (tyrimą vykdė ornitologų būrelio nariai), tyrimo rezultatai perduoti Vilniaus universiteto GMF Zoologijos katedrai.

JGS bendradarbiauja su LVTGO „Gelbėkit vaikus“ padalinio Vaiko dienos centru, globos namais.

## Šventės, akcijos

Kasmet organizuojami tokie renginiai kaip:
* Pasaulinė paukščių stebėjimo šventė,
* Tarptautinė gyvūnų globos diena,
* Medžių puošimo diena,
* Kalėdiniai renginiai (puokščių, piešinių, darbų parodos),
* skelbiamas gamtosaugos mėnuo, rengiamos akcijos.

## Šaltiniai

## Nuorodos
* Oficialus Mažeikių jaunųjų gamtininkų stoties tinklalapis
Kuprevičius

**Kuprevičius** − lietuviška vyriškos giminės pavardė.

Šios pavardės moteriškosios giminės formos yra: Kuprevičienė (ištekėjusi moteris) ir Kuprevičiūtė (mergautinė pavardė).

Pavardę turi šie garsesni asmenys:

*Andrius Kuprevičius – pianistas, pedagogas;
*Giedrius Kuprevičius – kompozitorius, kariljonininkas, pedagogas;
*Mykolas Kuprevičius – gydytojas, aušrininkas, publicistas, tautosakos rinkėjas;
*Viktoras Kuprevičius – kompozitorius, kariljonininkas, pedagogas.
Honda (Kolumbija)

**Honda** () – miestas Kolumbijoje, Tolimos departamente, 229 m aukštyje, prie Magdalenos upės.

Miestas įkurtas 1539 m. Fransiskas Nunjesas Pedrosas (*Francisco Nuñez Pedroso*). 1850–1910 m. buvo svarbiausias Kolumbijos upių uostas.

Gyvulininkystė, žvejyba, turizmas. Honda dažnai vadinama „Tiltų miestu“ (*La Ciudad de los Puentes*), kadangi mieste ir jo apylinkėse yra net 25 tiltai virš Magdalenos, *Gualí, Guarinó* ir *Quebrada Seca* upių.

## Šaltiniai
Mimosoideae

***Mimosoideae*** – pupiečių (*Fabales*) eilės pupinių (*Fabaceae*) šeimos augalų pošeimis.

## Gentys
### '''Acacieae'''
* Akacija (*Acacia*)
* *[[Faidherbia]]*

### '''Ingeae'''

### '''Mimoseae'''

### '''Mimozygantheae'''
* *[[Mimozyganthus]]*

### '''Parkieae'''
* *[[Parkia]]*
* *[[Pentaclethra]]*
NS 50 Let Pobedy

**NS 50 Let Pobedy** (, ) – Rusijos Arktika klasės atominis ledlaužis. Iš pradžių vadintas **„NS Ural“** (), vėliau pervadintas būsimos 50 metų pergalės Antrajame pasauliniame kare sukakties proga. Šiuo metu tai didžiausias veikiantis ledlaužis pasaulyje.

*„50 Let Pobedy“* pradėtas statyti 1989 m. gruodžio 4 d. Sankt Peterburgo Baltijos laivų statykloje, o į vandenį nuleistas 1993 m. gruodžio 29 d. ir tolimesni statybos darbai sustojo. Statyba atnaujinta 2003 m. ir pabaigtas 2007 m. pradžioje. Vasario 1 d. išplaukė į Suomijos įlanką dviejų mėnesių bandomajam laikotarpiui.

Ledlaužyje yra restoranas, sporto salė, biblioteka, šildomas uždaras plaukimo baseinas.

## Šaltiniai
Račkauskas

* Alfredas Račkauskas – matematikas;
* Andrius Račkauskas – politikas;
* Antanas Račkauskas – politikas;
* Arimantas Račkauskas – inžinierius mechanikas, politikas;
* Irenijus Račkauskas – politikas;
* Juozas Justinas Račkauskas – politikas;
* Karolis Račkauskas-Vairas – rašytojas, vertėjas;
* Kazys Račkauskas – pedagogas, bibliotekininkas, istorikas;
* Merkelis Račkauskas – literatūros tyrinėtojas, vertėjas, pedagogas;
* Petras Račkauskas (1949) – politikas;
* Valdas Račkauskas – pedagogas, politikas;
* Visvaldas Račkauskas – teisininkas, policijos komisaras;
* Vytautas Račkauskas (1881) – politikas;
* Vytautas Račkauskas (1961) – politikas.
Armeras

**Armeras** () – buvęs miestas Kolumbijoje, Tolimos departamente, 94 km nuo Ibagės, 331 m aukštyje, Ruiso ugnikalnio papėdėje.

Miestas įkurtas 1895 m. 1908 m. įgijo savivaldybės statusą. Pradžioje vadintas *Lorensu*, tačiau 1930 m. pervadintas *José León Armero* garbei.

Dabar Armero savivaldybės centras yra Gvajabalis.

## Armero tragedija
1985 m. Armero miestas tapo viena didžiausių ugnikalnių išsiveržimų aukų. Po 134 metų pertraukos, 1984 m. prabudo Ruiso ugnikalnis. Jo aktyvumas didėjo iki 1985 m. lapkričio 13 d. nakties. Tada ugnikalnis išsiveržė ir vulkano pelenai bei 60 m storio laharai kalno šlaitais pradėjo leistis link Armero. Dauguma miesto gyventojų (~21 tūkst.) buvo palaidoti po purvo ir pelenų sluoksniu net neprabudę. Armeras tapo antrąja Pompėja.

Pagrindine nelaimės priežastimi tapo ne Ruiso išsiveržimas, bet jau prieš 2 mėnesius dėl ugnikalnių veiklos pasitvenkusi Laguniljos upė. Išsiveržimo naktį milžiniškas ledo luitas nuo Ruiso atskilo ir nukrito į Lagunilją ir šios vandenys, susimaišę su pelenais ir purvu suformavo milžiniškus laharus. Laharų greitis siekė 300 mylių per valandą. Miestas buvo sunaikintas per 15 minučių.

## Šaltiniai
Ibagė

**Ibagė** () – miestas centrinėje Kolumbijoje, Centrinėje Kordiljeroje, 1250 m aukštyje, Kombeimos upės kanjone. Tolimos departamento centras.

## Istorija
Miestas įkurtas 1550 m. ispanų konkistadoro Andrés López de Galarza. Žemės ūkio regiono centras. Prekiaujama ryžiais, kava, galvijais. Tekstilės, maisto pramonė. Yra universitetas, konservatorija.

## Sportas
* Deportes Tolima – futbolo klubas;

## Išnašos
NS Yamal

**NS Yamal** () – Tarybų Sąjungos Arktika klasės atominis ledlaužis. Pavadintas Jamalo pusiasalio vardu.

Ledlaužis į vandenį nuleistas 1986 m. Sankt Peterburgo Baltijos laivų statykloje. Daugiausiai naudojamas mokslinėms ekspedicijoms ir ekskursijoms.

Laivas turi dvigubą korpusą, kurio išorinės dalies storis siekia 45 mm, o vidinės – 25 mm. Laužyti ledą gali tiek judėdamas pirmyn, tiek atgal.

Ledlaužyje yra 50 kajučių keleiviams, 100 vietų valgykla, biblioteka, tinklinio aikštelė, gimnastikos salė, šildomas uždaras plaukimo baseinas, sauna ir ligoninė.